ddrg/super_eurlex huggingface dataset:
Lai nodrošinātu tiesisko noteiktību attiecībā uz tādu sūtījumu ievešanu Savienībā, kas šīs regulas spēkā stāšanās brīdī no izcelsmes valsts vai no citas trešās valsts, kas nav izcelsmes valsts, attiecībā uz tādiem zemesriekstu un no zemesriekstiem ražotu produktu sūtījumiem no Bolīvijas, karija lapu (Bergera/Murrava koenigii) sūtījumiem no Indijas, rāceņu (Brassica rapa ssp. rapa) sūtījumiem no Libānas, Sesamum sēklu sūtījumiem no Nigērijas, vaniļas ekstrakta sūtījumiem no Amerikas Savienotajām Valstīm un okru sūtījumiem no Vjetnamas, kuriem līdzi nav paraugu ņemšanas un analīžu rezultāti un oficiāls sertifikāts, ir lietderīgi paredzēt pārejas periodu. Tajā pašā laikā attiecībā uz zemesriekstu un no zemesriekstiem ražotu produktu sūtījumiem no Bolīvijas, karija lapu (Bergera/Murrava koenigii) sūtījumiem no Indijas, rāceņu (Brassica rapa ssp. rapa) sūtījumiem no Libānas, Sesamum sēklu sūtījumiems no Nigērijas un okras sūtījumiem no Vjetnamas, sabiedrības veselības aizsardzība ir nodrošināta, jo šīm precēm tiek veiktas identitātes un fiziskās kontrolpārbaudes, kuru biežums ir tāds, ka pārbaudīti tiek 50 % Savienībā ievesto sūtījumu, kā arī attiecībā uz tādiem vaniļas ekstrakta sūtījumiem no Amerikas Savienotajām Valstīm, kam tiek veiktas identitātes un fiziskās kontrolpārbaudes, kuru biežums ir tāds, ka pārbaudīti tiek 20 % Savienībā ievesto sūtījumu.
4)

regulas VII pielikuma C daļā pievieno šādu punktu: “5. Zvejas aizlieguma apgabali sarkanspuru pageles saglabāšanai ICES 8. apakšapgabalā 5.1. Katru gadu no 1. februāra līdz 30. septembrim Kantabrijas jūras rietumdaļā iepretim Astūrijai un Galisijai ir aizliegts ar grunts āķu jedām (LLS) un grunts traļiem (OTB) zvejot ģeogrāfiskajos apgabalos, kurus norobežo loksodromas, kas secīgi savieno šādas koordinātas, kuras nosaka saskaņā ar WGS84 sistēmu: — 43°47'00'' N, 005°15'00'' W — 43°47'00'' N, 005°12'00'' W — 43°43'00'' N, 005°12'00'' W — 43°43'00'' N, 005°15'00'' W — 43°55'00'' N, 006°46'00'' W — 43°55'00'' N, 006°37'00'' W — 43°53'00'' N, 006°46'00'' W — 43°53'00'' N, 006°37'00'' W — 44°00'49'' N, 007°01'12'' W — 44°00'49'' N, 006°57'26'' W — 43°58'32'' N, 006°57'26'' W — 43°58'32'' N, 007°01'12'' W — 44°02'48'' N, 007°13'49'' W — 44°00'15'' N, 007°10'03'' W — 44°00'15'' N, 007°10'03'' W — 44°00'15'' N, 007°13'49'' W. — 44°10'00'' N, 008°18'00'' W — 44°10'00'' N, 008°14'00'' W — 44°07'00'' N, 008°14'00'' W — 44°07'00'' N, 008°18'00'' W — 43°34'00'' N, 004°44'00'' W — 43°34'00'' N, 004°39'00'' W — 43°32'00'' N, 004°39'00'' W — 43°32'00'' N, 004°44'00'' W — 44°07'00'' N, 007°50'00'' W — 44°07'00'' N, 007°45'00'' W — 44°05'00'' N, 007°45'00'' W — 44°05'00'' N, 007°50'00'' W 5.2. Katru gadu no 1. janvāra līdz 30. jūnijam Francijas karoga kuģiem ir aizliegts zvejot sarkanspuru pageli ICES 8. apakšapgabalā. 5.3. Atpūtas zvejā sarkanspuru pageli aizliegts zvejot ģeogrāfiskajos apgabalos, kurus norobežo loksodromas, kas secīgi savieno šādas koordinātas, kuras nosaka saskaņā ar WGS84 sistēmu: RF1 apgabals (Cariño/Celeiro) — 43°46'23'' N, 007°52'04'' W — 43°48'30'' N, 007°52'04'' W — 43°49'26'' N, 007°41'17'' W — 43°45'44'' N, 007°33'21'' W — 43°43'49'' N, 007°33'21'' W RF2 apgabals (Ribadeo) — 43°33'26'' N, 007°02'58'' W — 43°35'27'' N, 007°02'58'' W — 43°35'29'' N, 007°01'20'' W — 43°33'33'' N, 007°01'20'' W RF3 apgabals (Navia) — 43°33'51'' N, 006°44'02'' W — 43°35'52'' N, 006°44'02'' W — 43°35'52'' N, 006°42'32'' W — 43°33'52'' N, 006°42'32'' W RF4 apgabals (Ensenada Canero) — 43°33'10'' N, 006°28'55'' W — 43°34'53'' N, 006°30'17'' W — 43°36'14'' N, 006°28'13'' W — 43°34'18'' N, 006°28'13'' W RF5 apgabals (Ensenada de Cabrera/Ría San Martín de la Arena) — 43°26'18'' N, 004°04'51'' W — 43°28'22'' N, 004°04'51'' W — 43°28'55'' N, 004°01'17'' W — 43°26'56'' N, 004°01'17'' W RF6 apgabals (Ría de Treto) — 43°27'49'' N, 003°25'58'' W — 43°28'59'' N, 003°23'36'' W — 43°26'16'' N, 003°22'27'' W — 43°25'09'' N, 003°24'41'' W RF7 apgabals (Bilbao/Plentzia) — 43°21'18'' N, 003°07'47'' W — 43°23'18'' N, 003°07'47'' W — 43°28'13'' N, 002°56'42'' W — 43°26'08'' N, 002°56'42'' W RF8 apgabals (Bermeo/Mundaka) — 43°25'36'' N, 002°43'23'' W — 43°27'35'' N, 002°43'23'' W — 43°26'57'' N, 002°38'45'' W — 43°24'57'' N, 002°38'45'' W 5.4. Pasākumus, kas uzskaitīti 5.1.–5.3. punktā, piemēro līdz 2023. gada 31. decembrim.”
(12)

Ņemot vērā e-CODEX sistēmas nozīmi pārrobežu apmaiņā tiesu iestāžu sadarbības jomā Savienībā, e-CODEX sistēma būtu jāizveido ar ilgtspējīgu Savienības tiesisko regulējumu, kas paredz noteikumus tās darbībai un pilnveidei. Šādam tiesiskajam regulējumam būtu jānodrošina pamattiesību aizsardzība, kā paredzēts Eiropas Savienības Pamattiesību hartā, it sevišķi to tiesību, kas noteiktas hartas VI sadaļā un jo īpaši 47. pantā par tiesībām uz efektīvu tiesību aizsardzību un taisnīgu tiesu. Tam nekādā veidā nevajadzētu apdraudēt to procesuālo tiesību aizsardzību, kuras ir būtiskas minēto pamattiesību aizsardzībai. Tajā arī būtu skaidri jāizklāsta un jāizstrādā e-CODEX sistēmas sastāvdaļas, lai garantētu tās tehnisko ilgtspēju un drošību. e-CODEX sistēmai būtu jāizveido e-CODEX piekļuves punkta IT sastāvdaļas, kuras sastāv no vārtejas drošai saziņai ar citām identificētām vārtejām un savienotāja ziņojumu apmaiņas atbalstam. e-CODEX sistēmā būtu jāiekļauj arī digitālie procesuālie standarti, lai sekmētu e-CODEX piekļuves punktu izmantošanu juridiskām procedūrām, kuras paredzētas Savienības tiesību aktos, kas pieņemti tiesu iestāžu sadarbības civillietās un krimināllietās jomā, un ļautu veikt informācijas apmaiņu starp e-CODEX piekļuves punktiem.
(84)

Novērtējot šādus sistēmiskus riskus, ļoti lielu tiešsaistes platformu un ļoti lielu tiešsaistes meklētājprogrammu nodrošinātājiem būtu jākoncentrējas uz sistēmām vai citiem elementiem, kas var veicināt riskus, tostarp visām algoritmiskajām sistēmām, kas var būt būtiskas, jo īpaši to ieteikumu sistēmām un reklāmas sistēmām, pievēršot uzmanību saistītajai datu vākšanas un izmantošanas praksei. Tiem būtu arī jānovērtē, vai to noteikumi un to izpildes panākšana ir piemērota, kā arī to satura moderācijas procesi, tehniskie rīki un piešķirtie resursi. Novērtējot šajā regulā apzinātos sistēmiskos riskus, minētajiem nodrošinātājiem būtu jākoncentrējas arī uz informāciju, kas nav nelikumīga, bet veicina šajā regulā apzinātos sistēmiskos riskus. Tāpēc šādiem nodrošinātājiem būtu jāpievērš īpaša uzmanība tam, kā to pakalpojumi tiek izmantoti, lai izplatītu vai paplašinātu mānīgu vai maldinošu saturu, tostarp dezinformāciju. Ja informācijas algoritmiskā pastiprināšana veicina sistēmiskos riskus, minētajiem nodrošinātājiem tas būtu pienācīgi jāatspoguļo savos riska novērtējumos. Ja riski ir lokalizēti vai pastāv lingvistiskas atšķirības, minētajiem nodrošinātājiem tas būtu jāņem vērā arī savos riska novērtējumos. Ļoti lielu tiešsaistes platformu un ļoti lielu tiešsaistes meklētājprogrammu nodrošinātājiem jo īpaši būtu jānovērtē, kā to pakalpojuma struktūra un darbība, kā arī apzināta un bieži vien koordinēta manipulācija ar to pakalpojumiem un to izmantošana vai to pakalpojumu noteikumu sistēmiska pārkāpšana veicina šādus riskus. Šādi riski var rasties, piemēram, ja pakalpojums tiek izmantots neautentiski, piemēram, izveidojot viltus kontus, izmantojot botus vai izmantojot pakalpojumu maldinošā veidā, un veicot citas automatizētas vai daļēji automatizētas darbības, kuras var izraisīt tādas informācijas strauju un plašu izplatīšanu sabiedrībai, kura ir nelikumīgs saturs vai neatbilst tiešsaistes platformas vai tiešsaistes meklētājprogrammas noteikumiem un kura palīdz dezinformācijas kampaņām.
3.3.

“Saistīti uzņēmumi” ir uzņēmumi, kuru starpā pastāv kādas no šeit norādītajām attiecībām: a) uzņēmumam ir akcionāru vai locekļu balsstiesību vairākums citā uzņēmumā; b) uzņēmumam ir tiesības iecelt vai atlaist pārvaldes, vadības vai uzraudzības struktūras locekļu vairākumu citā uzņēmumā; c) uzņēmumam ir tiesības īstenot noteicošu ietekmi pār citu uzņēmumu saskaņā ar līgumu, kas noslēgts ar šo uzņēmumu, vai saskaņā ar tā dibināšanas līguma klauzulu vai statūtiem; d) uzņēmums, kas ir cita uzņēmuma akcionārs vai dalībnieks, vienpersoniski kontrolē akcionāru vai dalībnieku vairākuma balsstiesības minētajā uzņēmumā saskaņā ar vienošanos, kas panākta ar pārējiem uzņēmuma akcionāriem vai dalībniekiem. Pieņemts uzskatīt, ka noteicoša ietekme nepastāv, ja 3.2. punkta otrajā daļā uzskaitītie ieguldītāji, neskarot savas akcionāru tiesības, tieši vai netieši neiesaistās attiecīgā uzņēmuma pārvaldīšanā. Par saistītiem uzskatāmi arī uzņēmumi, kuru starpā kādas no pirmajā daļā aprakstītajām attiecībām pastāv ar viena vai vairāku citu uzņēmumu vai kāda no 3.2. punktā minēto ieguldītāju starpniecību. Uzņēmumi, kurus saista kādas no šīm attiecībām, ko nodrošina fiziska persona vai fizisku personu grupa, kuras kopīgi darbojas, arī ir uzskatāmi par saistītiem uzņēmumiem, ja tie pilnīgi vai daļēji darbojas tajā pašā konkrētajā tirgū vai blakustirgos. Par “blakustirgu” uzskata produkta vai pakalpojuma tirgu, kas ir tieši augšupējs vai lejupējs no konkrētā tirgus.
1. pants

3. Antidempinga maksājums, kas saskaņā ar Īstenošanas regulas (ES) 2019/1379 1. pantu piemērojams “visiem pārējiem uzņēmumiem” Ķīnas Tautas Republikā (Taric papildu kods B999), ar šo tiek piemērots to ražojumu importam, kurus ražojis Zhejiang Feishen Vehicle Industry Co., Ltd.
(224)

Astir Vitogiannis arī norādīja, ka ļoti augstie antidempinga maksājumi faktiski liegs veikt lielāko daļu importa no Ķīnas un Brazīlijas, lai gan nav reālistisku un pietiekamu piedāvājumu no citām trešām valstīm, un nepiekrita Komisijas apgalvojumam, ka importa samazināšanās no citām valstīm, par kurām netiek veikta izmeklēšana, ir skaidrojama ar apgalvoti zemajām dempinga importa cenām no Brazīlijas un Ķīnas un ka, “[j]a nebūtu importa par dempinga cenām no attiecīgajām valstīm, imports no citām trešām valstīm pieaugtu, jo pārdošanas cenas Savienības tirgū būtu pievilcīgākas”. Astir Vitogiannis norādīja, ka pieejamie Eurostat dati liecina, ka valstu, par kurām netiek veikta izmeklēšana (piemēram, Apvienotās Karalistes, Dienvidkorejas), importa cenas pēdējā laikā (t. i., pēc izmeklēšanas perioda beigām) ir ievērojami palielinājušās, neraugoties uz apgalvotajām zemajām Ķīnas un Brazīlijas dempinga cenām, kā arī neraugoties uz faktu, ka importa apjomi no valstīm, par kurām netiek veikta izmeklēšana, tajā pašā laikā samazinājās. Arī tas apliecina, ka uz importu no trešām valstīm nevar paļauties kā uz zaudētā importa no Brazīlijas un Ķīnas derīgu un garantētu rezervi. Visbeidzot, Astir Vitogiannis apgalvoja, ka, lai veiktu importu no trešām valstīm, ir jāveic ilgs kvalifikācijas un validēšanas process, kas uzņēmējdarbības rakstura dēļ var ilgt līdz pat vienam gadam.
(64)

Konkrēti pārskatāmā ražojuma nozarē, t. i., tērauda nozarē, ievērojama daļa uzņēmumu joprojām pieder Ķīnas valdībai. Valstij pieder daudzi no lielākajiem AVP ražotājiem, piemēram, Hebei Iron and Steel, Handan Iron and Steel, Baoshan Iron and Steel, Shanghai Meishan Iron and Steel, BX Steel Posco Cold Rolled Sheet, WISCO International Economic and Trading, Maanshan Iron and Steel, Tianjin Rolling One Steel vai Inner Mongolia Baotu Steel Union. Baosteel – vēl viens nozīmīgs Ķīnas uzņēmums, kas nodarbojas ar tērauda izgatavošanu, – pieder pie China Baowu Steel Group Co. Ltd. (iepriekš Baosteel Group and Wuhan Iron & Steel), kurš pasaulē lielākais tērauda ražotājs (28), kas galu galā 100 % apmērā pieder centrālajai SASAC (29). Lai gan tiek lēsts, ka nomināli valstij piederošu uzņēmumu un privātā īpašumā esošu uzņēmumu skaits ir gandrīz vienāds, no pieciem Ķīnas tērauda ražotājiem, kas ierindojas starp 10 pasaules lielākajiem tērauda ražotājiem, četri ir valsts uzņēmumi (30). Vienlaikus, lai gan desmit lielākie ražotāji 2016. gadā saražoja tikai aptuveni 36 % no nozares kopējās izlaistās produkcijas, ĶV tajā pašā gadā izvirzīja mērķi līdz 2025. gadam konsolidēt 60–70 % no tērauda ražošanas aptuveni desmit lielos uzņēmumos (31). ĶV 2019. gada aprīlī šo nodomu pauda atkārtoti, paziņodama, ka izdod pamatnostādnes par tērauda nozares konsolidāciju (32). Šāda konsolidācija var būt saistīta ar rentablu privātu uzņēmumu piespiedu apvienošanu ar neefektīviem valstij piederošiem uzņēmumiem (33). Tā kā Ķīnas pārskatāmā ražojuma eksportētāji nesadarbojās, nebija iespējams noteikt precīzu attiecību starp privātiem un valsts īpašumā esošajiem auksti velmētu plakanu tērauda velmējumu ražotājiem. Tomēr, lai gan konkrēta informācija par AVP nozari var nebūt pieejama, šī nozare ir tērauda rūpniecības apakšnozare, un tādēļ konstatējumi par tērauda nozari ir uzskatāmi par orientējošiem arī attiecībā uz pārskatāmo ražojumu.
1. pants

Atvasināto instrumentu pārbaude, ko veic darījumu reģistri

to, vai atvasinātais instruments, par kuru sniegts ziņojums ar darbības veidu “Atjaunot”, attiecas uz iepriekš iesniegtu atvasinātā instrumenta ziņojumu ar darbības veidu “Kļūda” vai “Izbeigt”, vai uz atvasināto instrumentu, kam ir beidzies termiņš;

to, vai ziņojumā par atvasināto instrumentu nav mēģināts grozīt spēkā esošu atvasināto instrumentu, precizējot spēkā stāšanās dienu vēlāk, nekā ir atvasinātā instrumenta paziņotā termiņa diena;

to, vai ziņojuma par atvasināto instrumentu mērķis nav mainīt datus laukos “1. darījumu partneris” vai “2. darījumu partneris” uz atvasināto instrumentu, par kuru ir sniegts ziņojums;

to, vai ziņojums par atvasināto instrumentu neietver darbības veidu “Pozīcijas komponents” attiecībā uz atvasināto instrumentu, par kuru jau ir sniegts ziņojums;

to, vai ziņojums par atvasināto instrumentu neietver darbības veidu “Jauns” attiecībā uz atvasināto instrumentu, par kuru jau ir sniegts ziņojums;

to, vai atvasinātā instrumenta ziņojums ar darbības veidu “Grozījums” neattiecas uz atvasināto instrumentu, par kuru ziņots kā par atceltu ar darbības veidu “Kļūda” un par kuru nav vēlāk sniegts ziņojums ar darbības veidu “Atjaunot”;

to, vai atvasinātā instrumenta ziņojums ar darbības veidu “Grozījums”, “Atjaunināta informācija par drošības rezervi”, “Vērtējums”, “Korekcija”, “Kļūda” vai “Izbeigt” attiecas uz atvasināto instrumentu, par ko iepriekš iesniegts ziņojums;

to, vai par to pašu atvasināto instrumentu iepriekš nav iesniegts ziņojums;

to, vai ziņojuma iesniedzēja struktūra, ja tā nav struktūra, kas atbild par ziņošanu un kas minēta Īstenošanas regulas (ES) 2022/1860 pielikuma 1. tabulas 3. laukā un 3.tabulas 3. laukā, ir pienācīgi pilnvarota ziņot 1. darījumu partnera vai par ziņošanu atbildīgās struktūras vārdā, ja tā nav 1. darījumu partneris, kas minēts Īstenošanas regulas (ES) 2022/1860 pielikuma 1. tabulas 4. laukā un 3. tabulas 4. laukā;

c)

to, vai XML veidne, ko izmanto, lai ziņotu par atvasināto instrumentu, atbilst ISO 20022 metodikai saskaņā ar Īstenošanas regulas (ES) 2022/1860 1. pantu;

2. Darījumu reģistrs noraida tādu ziņojumu par atvasinātajiem instrumentiem, kas neatbilst kādai no 1. punktā noteiktajām prasībām, un iedala to vienā no pielikuma 1. tabulā paredzētajām noraidīšanas kategorijām.
(3)

Tirgū laistās produkcijas vērtības samazinājumi, kurus augļu un dārzeņu nozarē izraisījis Krievijas iebrukums Ukrainā, būtiski ietekmēs Savienības atbalsta summu, ko ražotāju organizācijas saņems nākamajā gadā, jo Savienības atbalsta summa tiek aprēķināta kā procentuālā daļa no tās produkcijas vērtības, kuru katra ražotāju organizācija laidusi tirgū. Ja ar Ukrainā izvērsto Krievijas iebrukumu saistītu iemeslu dēļ 2022. gadā tirgū laistās produkcijas vērtība ievērojami kristos, ražotāju organizācijas riskētu zaudēt savu atzītas ražotāju organizācijas statusu, jo viens no šādas atzīšanas kritērijiem prasa sasniegt zināmu minimālo tirgū laistās produkcijas vērtību, kas noteikta valsts līmenī. Tas apdraudētu ražotāju organizāciju ilgtermiņa stabilitāti. Tāpēc ir lietderīgi noteikt, ka tad, ja Ukrainā izvērstā Krievijas iebrukuma dēļ 2022. gadā kādam produktam tirgū laistās produkcijas vērtība samazinātos vismaz par 35 % un ja tas notiktu ārpus ražotāju organizāciju atbildības un kontroles, minētā vērtība par 2022. gadu būtu jānosaka 100 % apjomā no tirgū laistās produkcijas vērtības iepriekšējā periodā. Paturot prātā Ukrainā izvērstā Krievijas iebrukuma ekonomiskās ietekmes lielo apmēru augļu un dārzeņu nozarē, Deleģētās regulas (ES) 2017/891 23. panta 4. punktā noteiktā robežvērtība, proti, 65 % no tirgū laistās produkcijas vērtības iepriekšējā periodā, nav pietiekama, lai panāktu ekonomisku un finansiālu stabilitāti ražotāju organizācijām, uz kurām šāds tirgū laistās produkcijas vērtības zudums attiecas.
(3)

Tāpēc ir lietderīgi atļaut dalībvalstīm, kuras šo situāciju ir atzinušas par katastrofāliem apstākļiem saskaņā ar Deleģētās regulas (ES) 2020/2146 (2) 1. panta 1. punktu, uz laiku atkāpties no Regulas (ES) 2018/848 II pielikuma II daļas 1.4.1. punkta b) apakšpunkta, kurā noteikts, ka bioloģiskās lauksaimniecības dzīvnieki jābaro ar bioloģisko vai pārejas barību, Regulas (ES) 2018/848 II pielikuma II daļas 1.9.3.1. punkta c) apakšpunktā un 1.9.4.2. punkta c) apakšpunktā noteiktās atkāpes attiecinot arī uz vecākām cūkām un mājputniem.
(270)

Piezīmēs par izpausto informāciju EUSMET apgalvoja, ka Komisija kaitējuma novērtējumā ir izmantojusi “kontrolsaraksta” pieeju un nav ņēmusi vērā pretrunīgus pierādījumus, piemēram, pierādījumus, kas liecina, ka imports no Ķīnas nav Savienības ražošanas nozarei nodarītā kaitējuma galvenais izskaidrojams. Jo īpaši EUSMET apgalvoja, ka Komisija nav ņēmusi vērā pierādījumus par to, ka i) importa no Ķīnas apjoms attiecīgajā periodā samazinājās, ii) nepastāv korelācija starp silīcija importa no Ķīnas apjomiem un cenām un Savienības ražošanas nozares stāvokli, iii) Savienības ražošanas nozares ražošanas apjoms, pārdošanas apjomi, pārdošanas cenas un citi finanšu rādītāji samazinājās tajā pašā periodā, kad bija vērojams pieprasījuma un cenu samazinājums Savienībā un pasaulē, un ka iv) lielākā daļa silīcija importa no Ķīnas pārskatīšanas izmeklēšanas periodā tika veikts saskaņā ar IPP, un to galvenokārt veidoja viena EUSMET dalībnieka veikts īpašās kvalitātes silīcija metāla imports, v) Komisija arī nav ņēmusi vērā ievērojamo silīcija metāla importu no Dienvidāfrikas Savienībā pārskatīšanas izmeklēšanas periodā, un vi) Komisija nav paskaidrojusi, kāpēc ievērojami lielāks importa apjoms no Norvēģijas par cenām, kas bija zemākas par ES ražotāju cenām, neietekmēja Savienības ražošanas nozares ekonomisko stāvokli.
(112)

Visā attiecīgajā periodā molibdēna stieples importa no trešām valstīm, izņemot ĶTR, apjoms bija mazāks nekā molibdēna stieples importa apjoms tikai no ĶTR tajā pašā periodā un saglabājās daudz mazāks par 1 % no tirgus daļas. Ļoti mazi daudzumi bija no ASV, Indijas, Honkongas un Ukrainas. Importa cenas no visām trešām valstīm bija daudz augstākas nekā ĶTR ražotāju eksportētāju un Savienības ražošanas nozares noteiktās cenas. Tas, iespējams, ir saistīts ar to, ka tie ir specializēti nišas ražojumi, ko pārdod mazos daudzumos.
(6)

Iestāde 2021. gada 27. oktobrī saskaņā ar Regulas (ES) 2015/2283 11. pantu pieņēma zinātnisko atzinumu “Dzelzs hidroksīda adipāta tartrāta kā jauna pārtikas produkta nekaitīgums saskaņā ar Regulu (ES) 2015/2283 un kā dzelzs avota nekaitīgums Direktīvas 2002/46/EK kontekstā” (Safety of Iron Hydroxide Adipate Tartrate as a Novel food pursuant to Regulation (EU) 2015/2283 and as a source of iron in the context of Directive 2002/46/EC) (7).
(1)

Tādu netiešo riska darījumu ar klientu vērtību noteikšanai, kas izriet no atvasināto instrumentu un kredītu atvasināto instrumentu līgumiem attiecībā uz lieliem riska darījumiem, būtu jāatšķiras no riska darījumu vērtības aprēķināšanas metodes, ko izmanto uz risku balstītām kapitāla prasībām, kuras izklāstītas Regulā (ES) Nr. 575/2013, jo pamatā esošā instrumenta saistību neizpilde varētu radīt peļņu, nevis zaudējumus. Tāpēc netiešā riska darījuma vērtībai vajadzētu būt atkarīgai no zaudējumiem (t. i., pozitīvas riska darījuma vērtības) vai guvumiem (t. i., negatīvas riska darījuma vērtības), kas rastos no tā pamatā esošā instrumenta iespējamās saistību neizpildes. Saskaņā ar lielo riska darījumu režīmu, kas izklāstīts Regulas (ES) Nr. 575/2013 ceturtajā daļā, attiecībā uz riska darījumiem tirdzniecības portfelī iestādes var veikt pozitīvu un negatīvu pozīciju ieskaitu tajos pašos finanšu instrumentos vai noteiktos apstākļos – citos finanšu instrumentos, ko emitējis konkrēts klients. Kopējo neto riska darījumu ar atsevišķu klientu ņem vērā tikai tad, ja tas ir pozitīvs. Līdzīgi kopējais neto riska darījums ar konkrētu klientu pēc tam, kad ir iekļauti netiešie riska darījumi ar šo klientu, kas izriet no atvasināto instrumentu vai kredītu atvasināto instrumentu līgumiem, kuri attiecināti uz tirdzniecības portfeli, būtu jāņem vērā tikai tad, ja tas ir pozitīvs. Lai izvairītos no jebkāda netieša riska darījuma ieskaita, kas izriet no atvasināto instrumentu vai kredītu atvasināto instrumentu līgumiem, kuri attiecināti uz netirdzniecības portfelī, jebkāda netieša riska darījuma negatīva vērtība, kas izriet no minētajām pozīcijām, būtu jānosaka nulles apmērā.
(12)

Ņemot vērā tās laboratoriskās testēšanas apjomu, specifiku un iespējamo novitāti, ko ES references laboratorijām var prasīt veikt to iecelšanas tvērumā, minētajām laboratorijām vajadzētu būt tiesīgām no valsts references laboratorijām un citām dalībvalstī iedibinātām laboratorijām (kopā sauktas “ārējas laboratorijas”) vai citām ES references laboratorijām lūgt laboratoriskās testēšanas veikšanai vajadzīgo atbalstu aprīkojuma un darbinieku izteiksmē. Šajā regulā būtu jānosaka noteikumi, kas attiecas uz šādu ārpakalpojumu sniegšanu un vajadzīgi, lai nodrošinātu atbilstību Regulas (ES) 2017/746 100. panta 4. punktā noteiktajiem kritērijiem. Neatkarīgi no atbalsta, kas saņemts no citas laboratorijas, atbildība par galīgajiem atzinumiem, konstatējumiem vai ieteikumiem būtu jāuzņemas ES references laboratorijai, kurai lūgts pildīt uzdevumu.
4. pants

Dzīvnieku populācijas dati

attiecībā uz sauszemes dzīvniekiem norāda dzīvnieku skaitu gadā (dzīvos vai nokautos dzīvniekus atkarībā no attiecīgās dzīvnieku sugas vai kategorijas, kā noteikts Aģentūras protokolos un datu ziņošanas veidnēs);

1. Aģentūras identificētajos vai dalībvalstu paziņotajos datos par relevantajām dzīvnieku populācijām, uz kurām norādīts Deleģētās regulas (ES) 2021/578 16. panta 5. punktā, ņem vērā Deleģētās regulas (ES) 2021/578 15. pantā uzskaitītās dzīvnieku sugas, to kategorijas un stadijas un:

2. Identificējot vai paziņojot datus par relevantajām dzīvnieku populācijām, Aģentūra vai dalībvalstis, kā noteikts Deleģētās regulas (ES) 2021/578 16. panta 5. punktā, attiecībā uz relevantajām dzīvnieku sugām, to kategorijām un stadijām ņem vērā to dzīvnieku skaitu, kas ievesti no citām dalībvalstīm un nosūtīti uz citām dalībvalstīm nobarošanai vai nokaušanai, un attiecīgā gadījumā izmanto Deleģētās regulas (ES) 2021/578 8. pantā minētos Aģentūras protokolus un veidnes.
a)

Dalībvalstis izraugās valsts vai reģionāla līmeņa prioritāros kritērijus; tās visiem izraudzītajiem kritērijiem var piešķirt vienādu svarīgumu vai noteikt tiem atšķirīgu svērumu. Šādu svērumu dalībvalstis var piemērot viscaur valstī vai kritēriju svērumu mainīt atkarībā no konkrētā dalībvalsts apgabala. Ja dalībvalstis visiem izraudzītajiem valsts vai reģionāla līmeņa kritērijiem piešķir vienādu svarīgumu, katram no tiem piešķirtā vērtība ir “viens” (1). Ja dalībvalstis izraudzītajiem valsts vai reģionāla līmeņa kritērijiem nosaka atšķirīgu svērumu, katram no attiecīgajiem kritērijiem piešķir vērtību diapazonā no “nulles” (0) līdz “vienam” (1), un visu atsevišķo vērtību summai vienmēr jābūt vienādai ar “vienu” (1). Ja šo kritēriju svērums mainās atkarībā no konkrētā dalībvalsts reģiona, katram no attiecīgajiem kritērijiem katrā konkrētajā reģionā piešķir individuālu vērtību diapazonā no “nulles” (0) līdz “vienam” (1). Šādā gadījumā katrā konkrētajā reģionā izraudzīto kritēriju individuālo svērumu summai vienmēr jābūt vienādai ar “vienu” (1).